বাংলায় মদ, তামাক নিষিদ্ধ করার বিষয়ে মত দিলেন সাধারণ মানুষ

কলকাতা: গত কয়েক বছরে দেশে তামাকজাত দ্রব্য, মদের চাহিদা লাফিয়ে বেড়েছে। পরিসংখ্যান বলছে সে কথাই। ইতিমধ্যে বাংলায় মদ (Alcohol) ও তামাক দ্রব্য নিষিদ্ধ করার বিষয় মত দিলেন সাধারণ মানুষ। এই নিয়ে সম্প্রতি একটি সার্ভে হয়েছিল। আর সেই সার্ভে থেকে উঠে এল
জরুরী তথ্য।

দেশে তামাক ও মদ বিক্রি নিষিদ্ধ করার বিষয়ে ক্রমাগত সোশ্যাল মিডিয়ায় আলোচনা চলছে। সম্প্রতি ইন্ডিয়া টুডে জিডিবি সমীক্ষায় সাধারণ মানুষকে জিজ্ঞাসা করা হয় এই বিষয়ে। তখন পশ্চিমবঙ্গের বেশির ভাগ মানুষ তার উত্তরে (৯১%) মদ বিক্রি নিষিদ্ধ করার পক্ষে মত দিয়েছেন। আর অন্ধ্রপ্রদেশের ৪২% মানুষ এই নিষেধাজ্ঞার বিরোধিতা করেছেন।

আরও পড়ুন: মহিলাদের পানশালায় কাজের উপর নিষেধাজ্ঞা প্রত্যাহার, প্রতিবাদে পথে বিজেপির মহিলা মোর্চা

আবার অন্যান্য রাজ্য যেমন তামিলনাড়ুতে ৯৬% মানুষ তামাকজাত দ্রব্য নিষিদ্ধ করার পক্ষে রয়েছেন। গুজরাতে ৩৪% মানুষ এই নিষেধাজ্ঞার বিরুদ্ধে রয়েছেন। এই সার্ভে করা হয়েছিল মূলত সারা দেশে সামাজিক, ব্যক্তিগত আচরণ বোঝার জন্য।

এই সমীক্ষায় ২১টি রাজ্যের ৯৮টি জেলা একটি কেন্দ্রশাসিত অঞ্চলের মোট ৯,১৮৮ জনকে তাঁদের নাগরিক আচরণ, এর সঙ্গে জননিরাপত্তা, লিঙ্গ সমতা, বৈচিত্র্য এবং বৈষম্য সম্পর্কিত ৩০টি প্রশ্ন জিজ্ঞাসা করা হয়। সমীক্ষায় ছিলেন ৫০.৮ শতাংশ পুরুষ এবং ৪৯.২ শতাংশ মহিলা। তাঁদের মধ্যে মোট ৫৪.৪ শতাংশ শহুরে ও ৪৫.৬ শতাংশ গ্রামীণ মানুষ।